1584 Φούτζι

Ο Φούτζι (Fuji) είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,71. Ανακαλύφθηκε το 1927 από τον Ιάπωνα αστρονόμο Οκούρο Οϊκάβα, που παρατηρούσε από το Τόκιο, και πήρε το όνομά του από το όρος Φούτζι, το υψηλότερο της Ιαπωνίας.

 Αξιοσημείωτη είναι η μεγάλη κλίση της τροχιάς του Φούτζι ως προς την εκλειπτική, 26 μοίρες και 37΄.

 Φυσικά χαρακτηριστικά 
Η μέση διάμετρος του Φούτζι εκτιμάται σε 21,70 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,2025 ± 0,024. Ο Φούτζι περιστρέφεται γύρω από τον εαυτό του μία φορά κάθε 14 ώρες και 53 λεπτά.

 Εξωτερικοί σύνδεσμοι 
 Τροχιά από το JPL (Java) / Εφημερίδα

Φουτζι